b'\n_START_ARTICLE_\nKevin Saunderson\n_START_PARAGRAPH_\nKevin Saunderson (s. 5. syyskuuta 1964 Brooklyn, New York), joka on esiintynyt muun muassa taiteilijanimill\xc3\xa4 Tronik House, Reese Project, Essaray ja E-Dancer, on yhdysvaltalainen elektronisen tanssimusiikin tuottaja ja DJ. H\xc3\xa4n on yksi niin sanotusta Bellevillen kolmikosta \xe2\x80\x93 Atkins, May, Saunderson \xe2\x80\x93 joita yleisesti pidet\xc3\xa4\xc3\xa4n teknomusiikin ja alkuper\xc3\xa4isen Detroit-teknon luojina. H\xc3\xa4nen tunnetuin musiikillinen projektinsa on vuonna 1988 aloittanut Inner City -yhtye. Saundersonilla on my\xc3\xb6s oma levymerkki, vuonna 1987 perustettu KMS Records.'